32 साल बाद बड़े पर्दे पर साथ दिखेंगे, अगले साल रिलीज होगी फिल्म
Will Amitabh Bachchan be making a cameo in Rajinikanth's much-awaited film Thalaivar 170? मीडिया रिपोर्ट्स के मुताबिक अमिताभ बच्चन रजनीकांत की अपकमिंग फिल्म थलाइवर 170 में कैमियो कर सकते हैं।
सिनेमा के दो लीजेंडरी एक्टर्स- रजनीकांत और अमिताभ बच्चन 32 साल बाद एक ही फिल्म में साथ नजर आ सकते हैं। मीडिया रिपोर्ट्स के मुताबिक अमिताभ बच्चन रजनीकांत की अपकमिंग फिल्म थलाइवर 170 में कैमियो कर सकते हैं।
थलाइवर 170 में अमिताभ बच्चन कर सकते हैं कैमियो 
फिलहाल रजनीकांत अपनी फिल्म जेलर की शूटिंग में बिजी हैं। इन फिल्मों में बाद रजनीकांत डायरेक्टर टीजे ज्ञानवेल की फिल्म थलाइवर 170 में नजर आएंगे। ये फिल्म रजनीकांत के करियर की 170वीं फिल्म है और अगले साल रिलीज होगी।
अमिताभ बच्चन के साथ ही फिल्म में तमिल एक्टर सूर्या का कैमियो भी देखने को मिल सकता है।
आखिरी बार 1991 में साथ दिखे थे अमिताभ-रजनीकांत 
रिपोर्ट्स के मुताबिक पहले फिल्ममेकर्स ने इस फिल्म में कैमियो रोल PS-2 एक्टर विक्रम को ऑफर किया था। लेकिन, अब ये रोल बिग बी को ऑफर कर दिया गया है। हालांकि, इस पर ऑफिशियल कंफेर्मेशन आना अभी बाकी है।
आखिरी बार अमिताभ बच्चन और रजनीकांत एक साथ 1991 में आई एक्शन ड्रामा फिल्म हम में दिखाई दिए थे।
पुलिस ऑफिसर के रोल में नजर आएंगे रजनीकांत 
रिपोर्ट्स के मुताबिक थलाइवर 170 सच्ची घटनाओं पर बेस्ड फिल्म होगी। फिल्म को लाइका प्रोडक्शंस प्रोड्यूस कर रही है। फिल्म में अनिरुद्ध रविचंद्र ने म्यूजिक दिया है। फिल्म में रजनीकांत पुलिस ऑफिसर के रोल में नजर आ सकते हैं।
जल्द ही रजनीकांत डायरेक्टर नेल्सन दिलीप कुमार की फिल्म जेलर में नजर आएंगे। इस फिल्म में मलयालम एक्टर मोहनलाल और जैकी श्रॉफ भी नजर आएंगे। ये फिल्म इसी साल रिलीज हो जाएगी।
इसके साथ ही रजनीकांत अपनी बेटी ऐश्वर्या की फिल्म लाल सलाम में कैमियो रोल में दिखेंगे।
वहीं, अमिताभ बच्चन जल्द ही फिल्म प्रोजेक्ट के में दिखेंगे। इस फिल्म के डायरेक्टर नाग अश्विन हैं। फिल्म में दीपिका पादुकोण और प्रभास भी नजर आएंगे।